CELEX: 32004D0629
Language: lv
Date: 2004-09-01 00:00:00
Title: 2004/629/EK: Komisijas lēmums (2004. gada 1. septembris) par Lēmuma 2002/794/EK par konkrētiem aizsardzības pasākumiem attiecībā uz patēriņam pārtikā no Brazīlijas importēto mājputnu gaļu, mājputnu gaļas pārstrādes produktiem un izstrādājumiem no mājputnu gaļas atcelšanu (izziņots ar dokumenta numuru K(2004) 3297)(Dokuments attiecas uz EEZ)

3.9.2004   
            
            
               LV
            
            
               Eiropas Savienības Oficiālais Vēstnesis
            
            
               L 284/6
            
         
      KOMISIJAS LĒMUMS
   
   (2004. gada 1. septembris)
   par Lēmuma 2002/794/EK par konkrētiem aizsardzības pasākumiem attiecībā uz patēriņam pārtikā no Brazīlijas importēto mājputnu gaļu, mājputnu gaļas pārstrādes produktiem un izstrādājumiem no mājputnu gaļas atcelšanu
   (izziņots ar dokumenta numuru K(2004) 3297)
   (Dokuments attiecas uz EEZ)
   (2004/629/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 53. panta 1. punktu,
   ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu produktiem, ko ieved Kopienā no trešām valstīm (2), un jo īpaši tās 22. panta 1. punktu,
   tā kā:
   
               (1)
            
            
               Saskaņā ar Komisijas Lēmumu 2002/794/EK (3) katram no Brazīlijas ievestam sūtījumam ar mājputnu gaļu, mājputnu gaļas pārstrādes produktiem un izstrādājumiem no mājputnu gaļas (“mājputnu gaļa”) veic ķīmisko testu ar nolūku atklāt nitrofurānus un to metabolītu klātbūtni.
            
         
               (2)
            
            
               No Brazīlijas ievestās mājputnu gaļas sūtījumu pārbaudei pakļaujamo objektu skaits tika samazināts no 100 % uz 20 % ar Lēmumu 2002/794/EK, ar Komisijas Lēmuma 2004/198/EK izdarītajiem grozījumiem. Šis grozījums tika izdarīts, balstoties uz Brazīlijas piedāvātajām garantijām, pamatojoties uz dalībvalstīs veiktās testēšanas rezultātiem un Pārtikas un veterinārijas biroja pārskata ziņojumu par komandējuma uz Brazīliju rezultātiem.
            
         
               (3)
            
            
               Komisija pēc šīs pārbaudei pakļauto sūtījumu skaita samazināšanas ar RASFF sistēmas starpniecību nav saņēmusi nevienu paziņojumu par nitrofurāna un tā metabolītu klātbūtni mājputnu gaļā no Brazīlijas.
            
         
               (4)
            
            
               Lēmums 2002/794/EK tādēļ jāatceļ.
            
         
               (5)
            
            
               Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmums 2002/794/EK ir atcelts.
   2. pants
   Dalībvalstis groza pasākumus, ko tās piemēro ievedumiem, lai tos saskaņotu ar šo lēmumu. Dalībvalstis par to tūlīt informē Komisiju.
   3. pants
   Šis lēmums stāsies spēkā 2004. gada 10. septembrī.
   4. pants
   Šis lēmums ir adresēts dalībvalstīm.
   
      Briselē, 2004. gada 1. septembrī
      
         
            Komisijas vārdā —
         
            Komisijas loceklis
         
         David BYRNE
         
      
   
   
      (1)  OV L 31, 1.2.2002, 1. lpp. Regulā grozījumi izdarīti ar Regulu (EK) Nr. 1642/2003 (OV L 245, 29.9.2003., 4. lpp.).
   
      (2)  OV L 24, 30.1.1998., 9. lpp. Direktīvā jaunakie grozījumi izdarīti ar Eiropas Padomesun Parlamenta Regulu (EK) Nr. 882/2004 (OV L 165, 30.4.2004., 1. lpp.).
   
      (3)  OV L 276, 12.10.2002., 66. lpp. Lēmumā grozījumi izdarīti ar Lēmumu 2004/198/EK (OV L 64, 2.3.2004., 39. lpp.).